کڵۆی کارداشیان
كڵۆی كارداشیان ئۆدۆم - Khloé Kardashian Odom ناسراو بە (كڵۆی كارداشیان-Khloé Kardashian) لە 27/6/1984 لە لۆس ئانجلەس، کالیفۆرنیا لە دایک بووە.

كه‌سایه‌تی ته‌له‌فزیۆنی ، قۆنته‌راتچیه‌ . له‌ 2007 كڵۆی كارداشیان-Khloé Kardashian و خێزانه‌كه‌ی هه‌ڵبژێردران بۆ زنجیره‌ی ڕاستی ته‌له‌فزیۆنی Keeping Up with the Kardashians . له‌ ئه‌یلولی 2009  كڵۆی  له‌گه‌ڵ یاریزانی تۆپی سه‌به‌ته‌ لامار ئۆدۆم - Lamar Odom هاوسه‌رگیریان كرد ئه‌مه‌ش دوای یه‌ك مانگ له‌ یه‌كه‌م دیده‌نیان .

كڵۆی له‌گه‌ڵ خوشكه‌كانی کۆرتنەی و كیم به‌شداریان كرد له‌ پیشه‌سازی مۆده‌، ئه‌وان ده‌ستیان كرد به‌ رێكلامی جل و بۆن ، وه‌ له‌ 2010 كتێبی كارداشیانی باوه‌ڕپێكراویان بڵاوكرده‌وه‌ .

سه‌ره‌تای ژیان
كڵۆی ئه‌لیكساندره‌ كارداشیان له‌ لۆس ئانجلەس، کالیفۆرنیا له‌ دایك بووه‌، ناوی دایكی كریس، وه‌ ناوی باوكی ڕۆبه‌رت.

دوو خوشكی له‌ خۆی گه‌وره‌تری هه‌یه‌ به‌ ناوه‌كانی کۆرتنەی و كیم ، وه‌ برایه‌كی له‌ خۆی بچوكتر به‌ ناوی ڕۆب. پاشان دایكی و باوكی له‌ یه‌كجیابوونه‌وه‌ له‌ 1991 ، وه‌ له‌ هه‌مان ساڵدا دایكی شووی كرد به‌ كایتلین جێنه‌ر - Caitlyn Jenner، دواتر بوو به‌ خاوه‌نی دوو زڕخوشكی تر به‌ ناوه‌كانی كێنده‌ڵ و كه‌یلی.  له‌  Marymount High School خوێندویه‌تی له‌ لۆس ئه‌نجلس .

پیشه‌

سه‌ره‌تای پیشه‌

له‌ شوباتی 2007، دزه‌كردنی گرته‌ی سێكسی كیم و هاوڕێ كوره‌كه‌ی پێشووی ڕای جه‌ی، وای كرد كه‌ كڵۆی بكه‌وێته‌ به‌ر چاوی كامێراكان و بناسرێت، دوای ئه‌و ساڵه‌، كڵۆی و دایكی و زڕباوك ی له‌گه‌ڵ خوشك و براكانی كۆرتنه‌ی، كیم، رۆب وه‌ هه‌ردوو زڕخوشكه‌كه‌ی كێنده‌ڵ و كه‌یلی ده‌ستیان به‌ ده‌ركه‌وتن كرد له‌ ته‌له‌فزیۆنی راستی زنجیره‌ی Keeping Up with the Kardashians،  زنجیره‌كه‌ سه‌ركه‌وتو بوو بۆ تۆڕی !E،

2010-ئێستا: ته‌له‌فزیۆن و مه‌ترسی دیكه‌
خوشكه‌كان هه‌لسان به‌ بڵاوكردنه‌وه‌ی كتێبی كارداشیانی باوه‌رپێكراو له‌ تشرینی دووه‌می 2010. له‌ شوباتی 2011، كڵۆی و مێرده‌كه‌ی هه‌ڵسان به‌ بڵاوكردنه‌وه‌ بۆنێكی دوو ڕه‌گه‌زه‌(واتا بۆ ژن و پیاو ده‌بێت) به‌ ناوی Unbreakable. له‌ ئایاری 2011، كڵۆی و خوشكه‌كانی بڵاوكردنه‌وه‌ی یه‌كه‌م ڕۆمانی خۆیان راگه‌یاند. پێش بڵاوكردنه‌وه‌ی، خوشكه‌كان داوای یارمه‌تیان كرد بۆ ناولێنانی كتێبه‌كه‌یان. ڕۆمان كه‌ خه‌ڵاتی به‌هاداری پێ به‌خشرا. له‌ ته‌موزی 2011، براوه‌ی خه‌ڵاتی Dollhouse بوو. له‌ تشرینی یه‌كه‌می 2012، كڵۆی و میرده‌كه‌ی دووه‌م بۆنی دوو ڕه‌گه‌زیان بڵاوكرده‌وه‌ به‌ ناوی Unbreakable Joy .

ژیانی كه‌سی

له‌ 2001، كڵۆی دووچاری بریندار بوونێكی ئازاربه‌خش بوو له‌ مێشكی، كه‌ تووشی رووداوێكی ئۆتۆمبێل بوو له‌و رووداوه‌دا كڵۆی به‌ ناو شوشه‌ی پێشه‌وه‌ی ئۆتۆمبێله‌كه‌ی دا په‌ڕی كه‌ دووچاری رووداوێكی كتوپڕ بوو ئه‌م رووداوه‌ش بووه‌ هۆی له‌بیر كردنی به‌شێك له‌ یاده‌وه‌ریه‌كانی.

له‌ 27ی ئه‌یلولی 2009، كڵۆی هاوسه‌رگیری له‌گه‌ڵ یاریزانی تۆپی سه‌به‌ته‌ی NBA لامار ئۆدۆم دا كرد، كه‌ ئه‌ندامی تیمی لۆس ئه‌نجلس لێیكه‌ز ی ئه‌و كاته‌ بوو. جووته‌كه‌ هاوسه‌رگیریه‌كی كتوپریان كرد كه‌ ته‌نها یه‌ك مانگ دوای یه‌كه‌م دیده‌نیان كه‌ له‌ ئاهه‌نگی هاورێیه‌كی ئۆدۆم دا بوو. دوای هاوسه‌رگیریه‌كه‌، كڵۆی ناوی ناوه‌ڕاستی خۆی لابردوو نازناوی هاوسه‌ره‌كه‌ی بۆ ناوه‌كه‌ی خۆی زیاد كردوو كردی به‌ كڵۆی كارداشیان ئۆدۆم.

له‌ 13ی كانونی یه‌كه‌می 2013،دوای چه‌ند مانگێك له‌ دوور كه‌وتنه‌وه‌ له‌یه‌كتر، كڵۆی كه‌یسێكی كرده‌وه‌ بۆ طه‌ڵاق له‌گه‌ڵ لامار و گێرانه‌وه‌ی ناوی یاسایی خۆی. كاغه‌زی طه‌ڵاق واژوو كرا له‌ لایه‌ن هه‌ردوو لایه‌ن له‌ ته‌ممووزی 2015، له‌گه‌ڵ ئه‌وه‌ش دا طه‌ڵاقه‌كه‌ هێشتا له‌لای دادوه‌ر بڕیاری له‌سه‌ر نه‌درابوو، ئۆدۆم كه‌وتبوه‌ نه‌خۆشخانه‌ دوای بێ ئاگا بوونی و دۆزینه‌وه‌ی له‌ مه‌لهه‌یه‌ك له‌ نه‌ڤۆده‌، وه‌ بۆ ماوه‌ی چوار رۆژ له‌ نه‌خۆشخانه‌ بێ هۆش بوو، وه‌ كه‌یسی طه‌ڵاقه‌كه‌ به‌ هه‌ڵواسراوی مایه‌وه‌. كڵۆی له‌ چاوپێكه‌وتنێكی له‌گه‌ڵ گۆڤاری خه‌ڵك، جه‌خت یكرده‌وه‌ كه‌ ئه‌وان هێشتا ئاشت نه‌بوونه‌ته‌وه‌ له‌وانه‌یه‌ چاوه‌ڕێی بڕیاری پزیشكی بكات له‌سه‌ر ئۆدۆم.

له‌ نیسانی 2015، كڵۆی یاوه‌ری خوشكه‌كه‌ی كیم و مێردی خوشكه‌كه‌ی كانیه‌ وێست ی كرد، بۆ شاری قودس بۆ به‌ مه‌سیحی كردنی خوشكه‌زا كچه‌كه‌ی به‌ناوی نۆرز، لە كڵێساى پێغەمبەريى ئەرمەنى لە كەنيسەى پياوچاك جێيمز. ئەو بەناوى نۆرزى دايكى خوای گاور بوو.

له‌ حوزه‌یرانی 2015 وه‌، كڵۆی په‌یوه‌ندی له‌گه‌ڵ یاریزانی تۆپی سه‌به‌ته‌ James Harden به‌ست.

پێشهاتی یاسایی
له‌ 4ی ئازاری 2007، كڵۆی ده‌ست گیركرا به‌ تاوانی لێخوڕینی ئۆتۆمبێل له‌ژێر كاریگه‌ری ماده‌ كحولیه‌كان. له‌18ی ته‌ممووزی 2008، برایه‌ به‌ندینخانه‌ بۆ  نزیكه‌ی 30 ڕۆژ ناونوس كرا بۆ به‌رنامه‌ی چاره‌سه‌ری وه‌ دوای 3 هه‌فته‌ ئازاد كرا .

فیلمۆگرافی

ره‌فتار كردن متمانه‌

هه‌روه‌ك خۆی

هه‌روه‌ها ببینه‌
مێژووی ئه‌رمه‌نیه‌ ئه‌مریكیه‌كان له‌ لۆس ئه‌نجلس

ناودار بۆ بوون به‌ ناودار

سەرچاوەکان 

ئەکتەرە ژنە ئەمریکییەکانی سەدەی ٢١ەم
لەدایکبووانی ١٩٨٤
زیندووان
ئەمریکییەکانی بە ڕەگەز ھۆڵەندی
ئەمریکییەکانی بە ڕەگەز ئینگلیز
ئەمریکییەکانی بە ڕەگەز ئیری
ئەمریکییەکانی بە ڕەگەز سکۆتلاندی
بەشداریکەران لە زنجیرەی تەلەڤیزیۆنی ڕاستی ئەمریکی
ژنە مۆدێلەکانی کالیفۆرنیا